open-index/open-wikipedia-markdown huggingface dataset:
Mentakab

**Mentakab** ialah sebuah bandar serta mukim yang terletak dalam Daerah Temerloh di Pahang, Malaysia. Terletak kira-kira  timur laut dari Kuala Lumpur, ibu negara Malaysia. Ia berhampiran dengan Temerloh, Lanchang, Kampung Tualang, Kampung Gantok, Mengkarak dan Kerdau. 

Di Mentakab terdapat jalan raya dan keretapi. Landasan keretapi dari Gemas menuju ke Tumpat di Kelantan melalui bandar Mentakab. Jalan raya dari Kuala Lumpur ke Kuantan, Pahang juga melalui bandar Mentakab. Sungai Semantan juga mengairi kawasan Mentakab sebagai sebuah kawasan pertanian. Jadi Mentakab menjadi penting kerana faktor-faktor tersebut.

## Sejarah ringkas
Mentakab dahulu kala dikenali dengan nama Pasir Rawa. Pada 1901, Mentakab pernah ditimbangkan untuk menjadi pusat pemerintahan, tetapi kerana keadaan tanah yang kurang rata, Kuantan sebaliknya dipilih.

## Pentadbiran
### Wakil rakyat
Kawasan Mentakab diliputi dalam Kawasan Parlimen Temerloh, 3 kawasan Dewan Undangan Negeri yang diliputi dalam Kawasan Parlimen Temerloh adalah  Lanchang, Kuala Semantan dan Mentakab.
*Ahli Parlimen - YB. Dato' Saifudin bin Abdullah (BN)
*ADUN Lanchang - YB. Dato' Haji Mohd Sharkar bin Hj. Samsudin (BN)
*ADUN Kuala Semantan - YB. Haji Syed Hamid bin Syed Mohamed (Pas)
*ADUN Mentakab - YB. Encik Chuah Boon Seong (BN)

### Agensi kerajaan
#  Yayasan Pembangunan Ekonomi Islam Malaysia (YPEIM)

## Infrastruktur
### Keretapi
# Stesen Keretapi, Jalan Stesen, 28400 Mentakab
# KTM Distribution Sdn Bhd, Stesen Keretapi, Jalan Stesen, 28400 Mentakab

### Bank
# RHB Bank Bhd
# AmAssurance Bhd
# AmFinance Bhd
# Bank Muamalat Malaysia Bhd
# Bumiputra-Commerce Bank Bhd
# EON Bank Bhd
# Hong Leong Bank Bhd
# Malaysian Assurance Alliance Bhd
# Public Bank Bhd
# The Malayan Finance Corporation (Singapore) Bhd
# Bank Simpanan Nasional
# Bank Rakyat

### Bekalan elektrik
# Tenaga Nasional Bhd

### Kesihatan
# Klinik Kesihatan Mentakab
# Kedai Ubat Kwong Yik Sang
# Klinik Jaya Mentakab
# Klinik Lim
# Poliklinik Al-Bukhari
# Mentakab Specialist Klinik
# Ming Khong Medical (Mentakab) Sdn Bhd
# Remedi Pharmaceuticals (M) Sdn Bhd, Hospital Mentakab
# VK Pharmacy
# Klinik Sulaiman
# klinik jayapalam

## Pertubuhan dan organisasi
# Koperasi Serbaguna Kariah Taman Saga Mentakab Bhd
# Persatuan Penganut-Penganut Buddha Mentakab
# The Kwangsi Accociation Of Temerloh District
# Umno (Baru) Bahagian Mentakab

## Nota kaki

## Pautan luar
1 Disember

**1 Disember** merupakan hari ke-335 (hari ke-336 dalam tahun lompat) dalam takwim Gregorius. Tinggal 30 hari sebelum memasuki tahun selepasnya.

Hari ini juga merupakan:
* Hari Penyatuan di Romania (1918)
* Hari Kemerdekaan Republik Afrika Tengah (1960)
* Hari AIDS Sedunia *(gambar reben)*.

## Peristiwa

* 1640 - João IV diisytiharkan sebagai Raja Portugal, dengan itu mencetuskan perang dengan Sepanyol.
* 1822 - Pedro I *(gambar)* dimahkotakan sebagai Maharaja Brazil yang pertama.
* 1913 - Barisan pemasangan bergerak yang pertama di dunia dipasang di Highland Park, Michigan untuk pengeluaran besar-besaran kereta Ford.
* 1958 - Koloni Oubangui-Chari menjadi sebuah wilayah autonomi dalam Komuniti Perancis dan mengambil nama Republik Afrika Tengah.
* 1959 - 12 negara menandatangani Perjanjian Antartika, melarang aktiviti ketenteraan di Antartika dan mengetepikan benua itu untuk simpanan saintifik.
* 1989 - Hari Kebangsaan Romania dicapai selepas Revolusi Romania.
* 1990 - Pekerja-pekerja Terowong Selat dari United Kingdom dan Perancis bertemu 40 meter di bawah dasar laut Selat Inggeris, dan mengasaskan sambungan tanah yang pertama antara pulau Great Britain dan tanah besar Eropah sejak Zaman Air Batu yang terakhir.
* 2009 - Perjanjian Lisbon, yang meminda dua perjanjian sebelumnya yang menjadi dasar perundangan Kesatuan Eropah, mula berkuatkuasa.

## Kelahiran
* 1081 - Louis VI, Raja Perancis (m. 1137)
* 1761 - Marie Tussaud, pengukir dari Perancis dan pengasas  Muzium Lilin Madame Tussauds (m. 1850)
* 1940 - Gerald Anderson Lawson, jurutera komputer dari Amerika Syarikat dan pencipta kartrij permainan video (m. 2011)
* 1970 - Sarah Silverman, pelakon dan pelawak dari Amerika Syarikat
* 1981 – 
*Park Hyo-shin, penyanyi dan pelakon dari Korea Selatan
*I Made Wirawan, pemain bola sepak dari Indonesia
*1985 – 
** Janelle Monáe, penyanyi dari Amerika Syarikat
** Emiliano Viviano, pemain bola sepak dari Itali
* 1987 - Simon Dawkins, pemain bola sepak dari England
* 1992 - Marco van Ginkel, pemain bola sepak dari Belanda
* 2001 - Muhammad Ariff Azhan Kamaludin, personaliti media sosial dari Malaysia 
* 2005 - Dennis Seimen, pemain bola sepak dari Jerman
* 2006 – 
** Noahkai Banks, pemain bola sepak dari Jerman
** Afiq Sky, penyanyi dan pelakon dari Malaysia
* 2008 - Qistina Raisah, pelakon wanita Malaysia

## Kematian
* 948 - Gao Conghui, putera dari China (diputerakan 891)
* 1135 - Henry I, raja England (diputerakan 1068)
* 1335 - Abu Sa'id Bahadur Khan, Raja Ilkhan Mongol (diputerakan 1305)
* 1374 - Magnus Ericson, Raja Sweden (diputerakan  1316)
* 1433 - Go-Komatsu, Maharaja Jepun (diputerakan 1377)
* 1825 - Aleksandr I, Maharaja Rusia (diputerakan 1777)
* 1943 - Damrong Rajanubhab, sejarawan dari Siam (lahir 1862)
* 1973 - David Ben-Gurion, Perdana Menteri Israel yang pertama dan ketiga
* 1991 - George Stigler, ahli ekonomi dan cendekiawan Amerika Syarikat, pemenang Hadiah Peringatan Nobel dalam Sains Ekonomi (lahir 1911)
*  2015  - Joseph Engelberger, ahli fizik dan jurutera dari Amerika Syarikat (lahir 1925)
Kejuruteraan awam

**Kejuruteraan awam** merupakan bidang kejuruteraan yang merangkumi aspek-aspek pembinaan dan pembangunan, sama ada dalam pembuatan jalan, bangunan, sistem perparitan, pengawalan banjir serta trafik dan lain-lain. Ia boleh dibahagikan kepada beberapa bidang yang utama iaitu:
(1) Kejuruteraan Geoteknik
(2) Kejuruteraan Jalan Raya dan Lalulintas
(3) Kejuruteraan Struktur dan Bahan
(4) Kejuruteraan Alam Sekitar
(5) Kejuruteraan Hidraulik dan Hidrologi
Bahasa Turki Uthmaniyah

**Bahasa Turki Uthmaniyah** (Turki: *Osmanlıca*  *Osmanlı Türkçesi*  atau *Lisân-i Osmânî* ) adalah pelbagaian dari bahasa Turki yakni telah digunakan sebagai bahasa pentadbiran dan kesusasteraan dari Empayar Uthmaniyah. Bahasa ini hampir sama halnya seperti tulisan Jawi yang mempunyai pengaruh Arab dan Parsi.

## Abjad tulisan
Bahasa ini menggunakan tulisan Arab yang telah diolah agar dapat menepati bunyi sebutan yang hanya ada pada bahasa Turki sahaja, iaitu abjad Turki Uthmaniyah.

Selain daripada **<u>huruf hijaiyah</u>** (alif (ا-ألف) hingga ya' (ي-ياء)), terdapat juga huruf-huruf dalam Osmanlıca juga diambil daripada bahasa:

**1.<u>Parsi</u>**

**-پ**. Cara sebutnya sama seperti huruf "p", "ڤ"(pa) dalam jawi.

**-چ**. Huruf c (ç dalam bahasa turki moden), juga dalam jawi

**-ژ**. Huruf j dalam bahasa turki.

**2.<u>Turki</u>**

**-ڭ.** Huruf "nef". Bunyinya seperti huruf n. Biasanya digunakan untuk pemilikan atau kepunyaan (sama seperti penggunaan 's dalam Bahasa Inggeris).

## Rujukan

## Pautan luar

* Devellioğlu, Ferit (1962). , Istanbul: Türk Dil Kurumu - kamus istilah bahasa Uthmaniyah beserta ejaan Arab dan takrifan dalam bahasa Turki moden

*
Tempoyak

**Tempoyak** () dibuat daripada isi buah durian. Isi durian ini diasingkan daripada bijinya dan ditambah dengan sedikit garam dan disimpan tertapai dalam suhu bilik selama tiga hingga lima hari. Tempoyak biasanya tidak dimakan begitu sahaja tetapi selalunya dibuat sambal atau dimasukkan ke dalam masakan seperti gulai tempoyak ikan patin atau pais ikan tempoyak. Tempoyak sangat terkenal di negeri Pahang dan Perak, malah di bandar Temerloh, Pahang sendiri gulai ikan patin masak tempoyak sangat terkenal. Ia juga terkenal di Borneo.

## Tempoyak dalam sejarah

Tempoyak turut dirakamkan dalam Hikayat Abdullah sebagai makanan harian bagi penduduk Terengganu semasa melawat Terengganu sekitar tahun 1836, dengan menyatakan bahawa makanan kegemaran mereka ialah "... tempoyak dan pekasam dan petai dan jering dan sebagainya...."

## Cara memasak
Terdapat pelbagai jenis cara masakan menggunakan tempoyak ini dan antara yang sangat terkenal ialah gulai tempoyak. Gulai ini biasa dimasak bersama ikan; antara ikan yang sesuai digulai bersama tempoyak ialah patin, baung dan jelawat. Ia juga boleh dimasak bersama ayam bergantung kepada selera masing-masing. Selain itu, tempoyak juga boleh dibuat sambal tumis ikan bilis, pais tempoyak (ikan yang dibakar bersama tempoyak), dan sambal tempoyak (tempoyak yang digaul bersama cili padi kemudian dimakan begitu sahaja atau digoreng bersama ikan bilis).

## Khasiat
Durian yang rasanya sangat manis dan kaya dengan kalori menjadi pantang larang bagi mereka yang menghadapi penyakit kronik. Bagaimanapun seorang pensyarah kanan Jabatan Kejuruteraan Kimia dan Proses di Fakulti dan Alam Bina, Universiti Kebangsaan Malaysia (UKM), Noorhisham Tan Kolfi menjalankan kajian mengenai tradisi ini.

Kajian menunjukkan tempoyak yang dihasilkan melalui proses penapaian ialah makanan yang baik untuk kesihatan. Dalam kajian tersebut, didapati tempoyak mempunyai nilai probiotik (miliki mikrooorganisma baik) di dalamnya. Bakteria berkenaaan boleh hidup dalam persekitaran usus dengan keadaan asid pada pH2 dan selesa dalam persekitaran pH4. Tempoyak didapati mempunyai kandungan bakteria asid laktik (*Lactic acid bacteria -LAB*) yang tinggi. Dalam kajian kepelbagaian, tiga pengasingan tidak dapat dikenal pasti dengan menggunakan SDS-PAGE protein sel penuh atau API 50 CH.Akan tetapi kajian yang dijalankan Noorhisham telah mengasingkan dan mengenalpasti LAB.

## Galeri

Imej:YosriBelacanTempoyak.jpg|Tempoyak pedas - dihidang bersama sambal belacan. 


## Rujukan
Douglas DC-4

Rekaan **DC-4** oleh Douglas Aircraft Company pada mulanya dinamakan DC-4E dan pesawat ini adalah sebuah pesawat yang besar dan berenjin empat yang menjadi pelengkap bagi DC-3. DC-4 dibina untuk memenuhi permintaan United Airlines yang inginkan sebuah pesawat penumpang yang berjulat jauh. DC-4E (E bermaksud *Experiment* atau dalam Bahasa Melayu 'Eksperimen') direka sebagai sebuah pesawat berkapasiti menampung 52 penumpang dan mempunyai keratan rentas fiuslaj yang terlalu besar ketika zaman itu dan sirip ekornya mirip Lockheed Constellation

**DC-4E** melakukan penerbangan pertamanya pada 7 Jun, 1938 dan digunakan sebagai penerbangan percubaan bagi United Airlines. Tetapi jenis ini dikatakan tidak sesuai bagi zaman itu kerana ia kompleks dan tidak ekonomi. Maka penerbangan-penerbangan penaja projek ini iaitu Eastern dan United menukar permintaan, menginginkan sebuah pesawat yang lebih kecil dan ringkas tetapi sebelum DC-4 sempat memasuki pasaran, Perang Dunia II tercetus. Maka semua pengeluarannya disalurkan kepada tentera Amerika Syarikat dan versi tentera ini dinamakan C-54. Versi lainnya pula yang dibina untuk tentera laut Amerika Syarikat ialah **R5D**. Pesawat pertama terbang buat pertama kalinya dari Clover Field ke Santa Monica, California pada 14 Februari, 1942.

Inovasi DC-4 dapat dilihat pada rekaan peralatan pendaratan tayar hadapan yang membolehkan sebuah keratan rentas tetap fiuslaj. Ini kemudiannya memudahkan pemanjangan model ini yang dinamakan **[[Douglas DC-6|DC-6]]** dan **[[Douglas DC-7|DC-7]]**. Sebanyak 1,163 buah DC-4 dibina untuk Tentera Amerika Syarikat diantara tahun 1942 hingga 1946. Douglas meneruskan pembinaan DC-4 selepas tamatnya perang tetapi prospek penjualannya rendah kerana terdapat lebihan 500 pesawat C-54 dan R5D yang memasuki perkhidmatan komersil.

Selepas 74 unit baru dibina, pengeluaran DC-4 diberhentikan pada 9 Ogos, 1947. Sistem penekanan kabin disediakan sebagai opsyen tetapi kebanyakkan DC-4 dibina tanpanya. 71 DC-4 dibina oleh Canadair dibawah nama projek North Star, DC-4M dan C-5. North Star dan DC-4M dijana oleh Rolls-Royce Merlin dan 51 unit daripadanya dilenkapi sistem penekanan kabin. Operator bagi versi-versi ini ialah Royal Canadian Air Force, Trans-Canada Air Lines, Canadian Pacific Air Lines dan BOAC

Bermula tahun 1959, sebanyak 20 DC-4 diberi nafas baru sebagai ATL-98 Carvairs. Carvair direka untuk menerbangkan 22 penumpang dan 5 mobil. Ini dijayakan dengan memanjangkan fiuslajnya, menukar kedudukan kokpit pesawat supaya ia terletak diatas fisulaj, menambah pintu sisi di muncung pesawat dan membesarkan pengimbang tegak untuk mengimbangi fiuslajnya yang panjang dan besar. Pesawat kekal dalam servis sehingga era 70-an.

## Pautan luar

* Laman web Boeing McDonnell Douglas mengenai DC-4
* Info DC-4 di Airliners.net
KLM

**KLM** (bermaksud **Koninklijke Luchtvaart Maatschappij**, atau Syarikat Penerbangan Diraja,terjemahan umum: Penerbangan Diraja Belanda) adalah penerbangan nasional Belanda.KLM kini beroperasi sebagai Air France-KLM,dengan kerjasama Air France,syarikat penerbangan nasional Perancis.

Air France-KLM adalah penerbangan Perancis dan Belanda dengan tumpuan operasi KLM di Lapangan Terbang Antarabangsa Schiphol, berdekatan Amsterdam.

Air France mengambil alih KLM pada Mei 2004, dan menubuhkan syarikat Air France-KLM. Syarikat baru ini beribu pejabat di Lapangan Terbang Antarabangsa Charles de Gaulle, Paris. Air France-KLM adalah syarikat penerbangan terbesar dunia berdasarkan hasil operasi dan ketiga terbesar dunia berdasarkan hasil-penumpang-kilometer.

Air France-KLM adalah ahli kepada SkyTeam Alliance bersama dengan Delta Air Lines, Aeroméxico, Korean Air, CSA Czech Airlines, dan Alitalia.

## Sejarah

KLM ditubuhkan pada 7 Oktober, 1919, membuatkan ia sebauh penerbangan tertua yang mengekalkan nama asalnya. Penerbangan pertama KLM ialah pada 17 Mei, 1920 dari London ke Amsterdam membawa 2 orang wartawan Inggris.

Syarikat-syarikat subsidi KLM ialah KLM Cityhopper, KLM Cargo dan KLM Asia. Bekas subsidi KLM ialah KLM excel. KLM juga mempunyai 100% pegangan dalam Transavia Airlines, 50% dalam Martinair dan 26% dalam Kenya Airways. KLM uk pernah menjadi syarikat subsidi KLM sehinggalah ia dicantum dengan KLM cityhopper. Saham KLM disenaraikan di bursa saham Amsterdam, New York dan Paris.

Pada Mei 2004, KLM diambil alih Air France tetapi identitinya dijamin dikekalkan selama 5 tahun berikutnya.

## Destinasi

Lihat **[[Destinasi-destinasi KLM]]**.

## Armada
*09 Airbus A330-200 (+ 1 dalam tempahan)
*14 Boeing 737-300
*13 Boeing 737-400
*15 Boeing 737-800
*05 Boeing 737-900
*22 Boeing 747-400 (5 versi pebuh penumpang, 17 combi)
*03 Boeing 747-400|Boeing 747-400ERF (versi kargo)
*15 Boeing 777-200|Boeing 777-200ER 
*01 Boeing 777-300|Boeing 777-300ER
*10 McDonnell Douglas MD-11
*20 Fokker 100
*21 Fokker 70
*15 Fokker 50

## Pautan luar

*KLM
*[Armada KLM](http://www.planemad.net/Airline/NL/KLM_Royal_Dutch_Airlines_(KL_KLM)/Fleet.htm?show=all) 
*Pendapat penumpang-penumpang KLM
*Kewangan Air France KLM
*Imej pesawat KLM
1942

**1942** merupakan tahun biasa yang bermula pada hari Khamis dalam kalendar Gregory. Ia berlangsung dari 13 Zulhijah 1360 hingga 22 Zulhijah 1361.


## Peristiwa

### Januari
* 11 Januari: PDII: Jepun menawan Kuala Lumpur.
* 14 Januari:Pertempuran Jambatan Gemencheh dalam mana pasukan Tentera Jepun diserang hendap oleh askar-askar Australia
* 19 Januari: PDII: Jepun memasuki Burma.
* 26 Januari: PDII: Thailand mengisytiharkan perang ke atas Amerika Syarikat dan United Kingdom.
* 31 Januari -PDII: Penentangan Tentera British di Semenanjung Tanah Melayu berakhir dengan pengunduran pasukan tentera British ke Singapura. Pertempuran Malaya yang ditangani Yamashita hanya mengambil masa 54 hari

### Februari

* 14 Februari: Penerbangan komersil pertama Douglas DC-4.
* 15 Februari: Pasukan Tentera British di Singapura di bawah pimpinan Lt. Jeneral A. E. Percival menyerah diri kepada angkatan tentera Jepun. Singapura jatuh ke tangan Jepun.
* 22 Februari: PDII: Amerika Syarikat memutuskan untuk berundur dari Filipina.

### Jun
* 4 Jun: PDII: Pertempuran Midway bermula.

### Ogos
* 9 Ogos: Pemimpin India, Mohandas Gandhi ditangkap tentera British.
* 22 Ogos: PDII: Brazil mengisytiharkan perang ke atas Jerman dan Itali.

## Kematian

Leftenan Adnan
1947

:*Rencana ini adalah berkenaan dengan tahun 1947. Bagi kegunaan lain, sila lihat [[1947 (nombor)]].*

**1947** merupakan tahun biasa yang bermula pada hari Rabu. Ia berlangsung dari 8 Safar 1366 hingga 17 Safar 1367.


## Peristiwa

### Februari
* 21 Februari: Kamera segera pertama ditunjukkan di Amerika.
* 23 Februari: Organisasi Piawai Antarabangsa (ISO) ditubuhkan.

### Mac
* 1 Mac: Dana Kewangan Antarabangsa (IMF) mula beroperasi.

### Ogos
* 5 Ogos: Belanda memberhentikan tindakan politiknya di Indonesia.
* 8 Ogos: Hewlett-Packard diperbadankan.
* 9 Ogos: Pemberhentian pengeluaran Douglas DC-4.
* 15 Ogos: Kemerdekaan India dan pemecahan Pakistan daripada India.

### November
* 29 November: Perhimpunan Umum PBB mengundi untuk memecahkan Palestin antara orang Arab dan Yahudi.

### Disember
* 23 Disember: Penciptaan transistor.

### Tarikh tidak pasti
* Disember: Transistor simpang dwikutub dicipta oleh William Shockley, Walter Brattain dan John Bardeen, tiga ahli sains dari Makmal Bell.
* Dictabelt, sejenis bahantara perakaman, diperkenalkan oleh syarikat Dictaphone di Amerika Syarikat.
* Pelajar wanita pertama di Universiti Cambridge.
* Malayan Airways bermula.
* Howard Aiken, jurutera komputer Amerika Syarikat, meramalkan bahawa hanya enam buah komputer diperlukan untuk memenuhi seluruh keperluan pengkomputan di Amerika Syarikat.

## Kelahiran
* 15 Mei: Perdana Menteri Malaysia ke-8, Tan Sri Muhyiddin Yassin

## Kematian
C-54 Skymaster

Douglas **C-54 Skymaster** adalah pesawat berenjin empat digunakan oleh Tentera Udara Amerika Syarikat ketika Perang Dunia II. Seperti C-47 Skytrain, C-54 diubah suai dari pesawat komersil DC-4. C-54 memulakan servis ketenteraannnya pada tahun 1942 dengan kemampuan menerbangkan 26 penumpang. Tentera Laut Amerika Syarikat turut menggunakan pesawat yang sama tetapi dibawah siri **R5D**. C-54 kebanyakkannya digunakan untuk transpotasi ketika perang. Sebanyak 515 unit telah dibina di Santa Monica, California manakala sebanyak 655 buah pula di Chicago, Illinois.

Selepas Perang Dunia II, C-54 meneruskan khidmatnya dengan pesawat pengangkut bagi Tentera Udara Amerika Syarikat.

## Pautan luar

* Berlin Airlift Historical Foundation - Operates C-54 "Spirit of Freedom" as flying Berlin Airlift Museum
* Air Force Association page on C-54 
* Air Force Museum page on the VC-54C 
* Warbird Alley: C-54 page
* Cockpit View of C-54 During Landing/Taxi
Lautan Selatan

**Lautan Selatan** merupakan lautan yang mengelilingi benua Antartika. Ia merupakan lautan keempat terbesar di dunia. Pertubuhan Hidrografi Antarabangsa telah bersepakat memanggilnya sebagai lautan pada tahun 2000. Sebelum itu, umum berpandangan bahawa Lautan Atlantik, Lautan Hindi dan Lautan Pasifik terus bertemu dengan persisiran pantai benua Antartika. 

## Koordinat geografi
65 00 S, 0 00 E (secara nominal), tetapi Lautan Selatan mempunyai ciri-ciri unik (lihat definisi lautan) sebagai kawasan perairan besar yang mengelilingi benua Antartika sepenuhnya. Lautan ini terletak antara garis lintang 60 darjah selatan sampai ke persisiran pantai benua Antartika, dan melitupi sekitar 360 darjah garis membujur permukaan bumi. 

Kawasan Lautan Selatan masih belum diiktiraf sepenuhnya oleh seluruh dunia. Australia menandakan Lautan Selatan sebagaimana IHO namun memasukkan juga seluruh laut yang terletak di antara pantai selatan benua Australia, Tasmania dan New Zealand sebagai Lautan Selatan dan bukan sebagai Lautan Hindi.

## Iklim

Suhu airnya adalah berbeza-beza dengan julat sekitar 10 hingga - 2°C. Angin taufan bergerak dari arah timur mengelilingi benua Antartika dan seringkali bertiup kencang berikutan perbezaan suhu yang nyata antara dataran air batu dengan laut terbuka. Wilayah lautan dari garis lintang 40 S sampai ke Lingkaran Antartika merupakan wilayah dengan angin berkelajuan paling kencang berbanding mana-mana tempat di atas permukaan bumi. Sewaktu musim dingin, sebahagian permukaannya membeku hingga ke garis lintang 65 darjah selatan di bahagian Pasifik dan sampai ke garis membujur 55 darjah Selatan di bahagian Atlantik. Suhunya pula boleh turun hingga di bawah 0 °C. Beberapa bahagian di pesisir benua kadangkala tidak membeku kerana adanya angin kencang yang bertiup terus-menerus dari pedalaman benua ke arah lautan.

## Dataran
Lautan Selatan memiliki kedalaman sekitar 4000 hingga 5000 m pada hampir kesemua penjurunya. Namun, ada beberapa tempat yang mempunyai kedalaman yang dangkal. Dangkalan benua Antartika umumnya sempit dan lebih dalam (400 sampai 800 meter) berbanding rata-rata kedalaman dangkalan di lain benua (133 meter).

Litupan ais Antartika membesar dari sekurang-kurangnya 2,6 juta km² pada bulan Mac sehingga mencapai 18,8 juta km² pada bulan September. Hal ini bermaksud keluasannya boleh meningkat hampir 7 kali ganda. Arus kutub yang mengelilingi benua Antartika (berukruan 21,000 km panjang) bergerak ke arah timur. Arus ini merupakan arus lautan terbesar didunia kerana ia mengalirkan air sejumlah 130 juta m³ setiap saat, iaitu lebih kurang 100 kali ganda aliran air sungai yang ada di dunia. 

## Rujukan

## Pautan luar

* Oceanography Image of the Day, from the Woods Hole Oceanographic Institution
* The CIA World Factbook's  entry on the Southern Ocean
* The Fifth Ocean from Geography.About.com
* NOAA In-situ Ocean Data Viewer  Plot and download ocean observations
* NOAA FAQ about the number of oceans
7 Jun

**Jun** merupakan hari ke-1 (hari ke-1 dalam tahun lompat) dalam takwim Gregorius. Tinggal 2 hari sebelum memasuki tahun selepasnya.

Hari ini juga merupakan Sette Giugno di Malta.

## Peristiwa

* 1099 - Anggota Perang Salib Pertama tiba di Baitulmaqdis yang dikuasai Khilafah Fatimiyyah dan memulakan pengepungan kota itu *(gambar)* selama lima minggu.
* 1494 - Sepanyol dan Portugal menandatangani Perjanjian Tordesillas, membahagikan tanah Amerika dan Afrika yang baru ditemui antara mereka.
* 1905 - Parlimen Norway sebulat suara membubarkan Kesatuan antara Sweden dan Norway.
* 1938 - Penerbangan pertama Douglas DC-4E.
* 1940 - Raja Haakon VII *(gambar)*, Putera Mahkota Olav, dan kerajaan Norway meninggalkan Tromsø untuk hidup dalam buangan di London selepas serangan Jerman dalam Perang Dunia II.
* 1948 - Edvard Benes meletakkan jawatan sebagai Presiden Czechoslovakia kerana tidak hendak memeterai perlembagaan yang akan menjadikan negaranya sebuah negara Komunis.
* 1974 - Ejen Parti Komunis Malaya menembak mati Abdul Rahman Hashim, Ketua Polis Negara Malaysia yang ketiga.
* 1981 - Tentera Udara Israel menyerang dan memusnahkan reaktor nuklear Osirak di Iraq.
* 2002 - Perdana Menteri Malaysia Mahathir Mohamad menemui Pope John Paul II di Vatican.
* 2007 - Kunjungan bekas Presiden Republik China Lee Teng-Hui ke Kuil Yasukuni dibantah rakyat China. Abangnya pernah menjadi tentera Jepun semasa Perang Dunia Kedua.
* 2009 - Perikatan 14 Mac pimpinan Saad Hariri memenangi pilihan raya umum Lubnan 2009.
* 2010 - Mahkamah India menyabitkan tujuh lelaki bersalah kecuaian jenayah dalam tugas mereka semasa tragedi Bhopal 1984.
* 2011 - Satu jawatankuasa IUPAC mengakui penemuan unsur transuranium ununquadium dan ununheksium.

## Kelahiran
* 1770 - Lord Liverpool, Perdana Menteri United Kingdom
* 1929 - John Turner, Perdana Menteri Kanada Ke-17
* 1959 - Mike Pence, Naib Presiden Amerika Syarikat yang terkini.
* 1978 - Adrienne Frantz, pelakon Amerika Syarikat

## Kematian
1938

:*Rencana ini adalah berkenaan dengan tahun 1938. Bagi kegunaan lain, sila lihat [[1938 (nombor)]].*

**1938** merupakan tahun biasa yang bermula pada hari Sabtu. Ia berlangsung dari 28 Syawal 1356 hingga 9 Zulkaedah 1357.


## Peristiwa

### Februari
* 12 Februari: PDII: Jerman memasuki Austria.

### Mac
* 3 Mac: Petroleum dijumpai di Arab Saudi.

### Jun
* 7 Jun: Penerbangan pertama Douglas DC-4E.
* 19 Jun: Itali menewaskan Hungary 4-2 untuk memenangi Piala Dunia.

### Tarikh tidak pasti
* Kumpulan Utusan ditubuhkan.

## Kematian
Bank Indonesia

**Bank Indonesia** merupakan bank pusat Indonesia. Bank ini bertugas memelihara kestabilan nilai mata wang rupiah dan menjaga kestabilan kewangan Indonesia.

## Sejarah

Babak baharu dalam sejarah Bank Indonesia sebagai bank pusat bebas bermula ketika undang-undang baru diluluskan, iaitu UU No. 23/1999 tentang Bank Indonesia, mula dikuatkuasakan pada 17 Mei 1999. Undang-undang ini memberikan status dan kedudukan bank sebagai suatu lembaga negara yang merdeka dan bebas dari campur tangan pemerintah ataupun pihak lainnya.

## Peranan

### Sebagai lembaga negara

Sebagai suatu lembaga negara yang bebas, Bank Indonesia mempunyai autonomi penuh dalam merumuskan dan melaksanakan setiap tugas dengan sewenangnya sebagaimana ditentukan dalam undang-undang tersebut. Pihak luar tidak dibenarkan mencampuri pelaksanaan tugas Bank Indonesia, dan Bank Indonesia juga berkewajiban untuk menolak atau mengabaikan campur tangan dalam bentuk apapun, dari pihak manapun juga.

Bagi menjamin kebebasan tersebut, undang-undang ini telah memberikan kedudukan khusus kepada Bank Indonesia dalam struktur ketatanegaraan Republik Indonesia. Sebagai Lembaga negara yang bebas kedudukan Bank Indonesia tidak sejajar dengan Lembaga Tinggi Negara. Di samping itu, kedudukan Bank Indonesia juga tidak sama dengan kementerian, kerana kedudukan Bank Indonesia berada di luar Pemerintah.

### Sebagai badan hukum
Status Bank Indonesia baik sebagai badan hukum umum maupun badan hukum perdata ditetapkan berdasarkan undang-undang negara. Sebagai badan hukum umum, Bank Indonesia berkuasa menetapkan peraturan-peraturan hukum yang merupakan pelaksanaan dari undang-undang yang merangkumi seluruh masyarakat Indonesia sesuai dengan tugas dan tanggungjawab. Sebagai badan hukum perdata, Bank Indonesia dapat bertindak untuk dan atas nama sendiri di dalam mahupun luar pengadilan.

## Rujukan

## Pautan luar
* Laman rasmi
Senarai Pengeboman di Indonesia

## 13 September 2000

Sebuah letupan bom terjadi dilantai dasar Bursa Efek Jakarta, BEJ. Inilah pertama kali peristiwa bom yang meraggut 15 nyawa di Indonesia. Akhirnya, polis mengaitkan letupan ini dengan Gerakan Aceh Merdeka, GAM. Salah seorang yang disebut ketuanya ialah Tengku Ismuhadi, yang dihukum 20 tahun penjara.

## 24 Disember 2000

Serentetan bom terjadi di 15 gereja Kristian di Medan, Jakarta, Bandung, Sukabumi, Ciamis, dan Mojokerto. Peristiwa yang dikenal sebagai bom Natal ini mengorbankan 20 nyawa manusia. Sejumlah suspek ditangkap di berbagai tempat. Salah seorang ketuanya iaitu Abdul Jabar. Dia menyerahkan diri kepada Polis Daerah Nusa Tenggara Barat pada Januari 2002. Pada bom di Natal inilah muncul nama Amran, Fatur Rahman al-Ghozi, Imam Samudera, Hambali, Azahari dan Noordin M Top.

## 12 Oktober 2002

Bom kembali meletup. Kali ini terjadi di jalan Legian, Kuta Bali yang meragut 202 nyawa manusia. Sejauh ini, bom Bali merupakan bom yang terbanyak meragut korban nyawa. Sejumlah suspek ditangkap dan dihukum mati. Ketua yang diberkas atau ditangkap ialah Ali Imron, Amrozi dan Imam Samudera. Dalam tragedi ini muncul tokoh misteri iaitu Dulmatin alias Joko Pitono alias Amar Usman. 

## 5 Ogos 2003

Hotel JW Marriott, Jakarta dikejutkan dengan sebuah letupan dahsyat yang meragut 13 orang. Salah seorang pelakunya, Amran bin Mansur, terlibat bom Natal. Dia menunjuk Hambali sebagai dalang di sebalik tragedi ini. Hambali kemudian ditangkap di Ayutthaya, Thailand pada 11 Ogos 2003. Dia diberitakan ditahan di Amerika Syarikat. Suspek lainnya ialah Asmar Latin Sani, yang meletupkan dirinya didalam pengeboman tersebut. Polis kembali mennghidu jejak Azahari dan Noordin M Top di JW Marriott.

## 9 September 2004

Letupan terjadi tepat dihadapan pejabat Kedutaan Besar Australia di jalan Rasuna Said, Kuningan, Jakarta Selatan. Sepuluh orang terkorban. Belasan suspek diberkas. Diantaranya, Mohammad al – Anshori, Ahmad Hasan, Iwan Darmawan alias Rois, dan Saipul Bahri. Salah seorang suspek, Heri Gulon, disebut sebagai pemimpin yang meletupkan dirinya bersama bom. Polis menyebut perancang bomnya ialah Azahari bersama orang kanannya, iaitu Noordin M Top, akan tetatapi Azahari telah meninggal di daerah Jawa.
Douglas DC-5

Douglas **DC-5**, merupakan model yang paling sedikit diketahui umum. Ia adalah sebuah pesawat berkipas yang dibina untuk penerbangan berjulat lebih pendek berbanding dengan DC-3 atau DC-4. Ketika ia memasuki pasaran, kebanyakkan penerbangan membatalkan tempahan mereka kerana tercetusnya Perang Dunia II dan pada masa yang sama, Douglas telah bertukar pengeluarannya kepada produk lebih bersifat ketenteraan.

Hanya 5 DC-5 dibina iaitu 1 prototaip dan 4 memasuki perkhidmatan. Walaupun begitu, protaip DC-5 menjadi pesawat peribadi William E. Boeing manakala syarikat beliau, Boeing telah bertukar kepada produksi penuh ketenteraan. 4 pesawat lainnya dijual kepada KLM dan digunakan untuk penerbangan subsidi di koloni Belanda. Kemudiannya, 2 daripadanya digunakan di Australia dan DC-5 terakhir diseludupi ke Israel untuk tujuan ketenteraan. Rekaan untuk Tentera Amerika Syarikat pula ialah C-110. Model Tentera Laut Amerika Syarikat pula ialah R3D

## Pautan luar
* Douglas DC-5/R3D
Sulawesi Tenggara

**Provins Sulawesi Tenggara**



Lambang Sulawesi Tenggara

Cogan: "..." 
(Bahasa ...): "..."

Hari Jadi:…
Ibukota:...
Gabenor:...
Wilayah&nbsp;- Total:  ...
Daerah Tingkat II&nbsp;- Jumlah:  ...Kabupaten dan ... Kotamadya
Penduduk &nbsp;- Total: &nbsp;- Kepadatan:  +/- ...  …/km² 
Suku Bangsa:...
Agama:...
Bahasa:...
Zona Waktu:...
Lagu Kedaerahan:…


**Sulawesi Tenggara** adalah sebuah provins di Indonesia yang beribukotakan Kendari.

## Sejarah
Sulawesi Tenggara ditetapkan sebagai Daerah Otonom berdasar Perpu No. 2 tahun 1964 Juncto UU No. 13 Tahun 1964. Awalnya terdiri atas 4 (empat) Kabupaten iaitu, Kab. Kendari, Kab. Kolaka, Kab. Muna, dan Kab. Buton dengan Kendari sebagai ibukota Provinsi. Hingga kini (September 2005) telah dimekarkan menjadi 10 Kota/Kab, yakni menjadi Kota Kendari, Kota Bau-bau, Kab. Buton, Kab. Muna, Kab. Kolaka, Kab. Kolaka Utara (Kolut), Kab. Konawe Selatan (Konsel), Kab. Konawe, Kab. Bombana, dan Kab. Wakatobi.

## Perekonomian
Komoditi unggulan adalah Mete, Kakao, Perikanan dan Kelautan.

## Pemerintahan

### Daftar Gabenor
* J. Wayong (1964 - 1965)
* La Ode hadi (1965 - 1966)
* Bogjen Edy Sabara (1966-1978)
* Drs. Abdullah Silondae (1978 - 1982)
* Ir. H. Alala (1982-1987) dan (1987 - 1992)
* Drs. H. La Ode Kaimoeddin (1992 - 1997) dan (1997-2002)
* Ali Mazi, SH (2003 - 2008)

## Perwakilan di Jakarta

### Anggota Dewan Perwakilan Rakyat dari Provinsi Sulawesi Tenggara
* Rustam E. Tamburaka (P. Golkar)
* Razak Porosi (P. PDIP)

### Anggota Dewan Perwakilan Daerah dari Provinsi Sulawesi Tenggara
* La Ode Ida
* Marwan Aidit, Drs., K.H.
* M. Yunus Sjamsoeddin, H., Ir.,
* Yokoyama Sinapoy, H., Drs.
Lautan

**Lautan** () ialah jasad air yang sebahagian besar hidrosfera sesebuah planet. Di Bumi, lautan ialah salah satu bahagian konvensional utama Lautan Dunia. Ia meliputi, dalam urutan menurun menurut wilayah, Pasifik, Atlantik, Hindi, Selatan (Antartika), dan Artik. Frasa "lautan" atau "laut" yang digunakan tanpa spesifikasi merujuk pada badan air garam yang saling berhubungan yang meliputi sebahagian besar permukaan Bumi. Sebagai istilah umum, "lautan" dibezakan dengan saiz berbanding "laut". Lebih tegas lagi, *laut* adalah jasad air (umumnya pembelahan lautan dunia) sebahagian atau sepenuhnya terkepung oleh darat.

Untuk Lautan Selatan, pada beberapa negara dan kebudayaan di dunia, tidak dikenal sebagai suatu lautan tersendiri, melainkan terbahagi atas Lautan Atlantik, Lautan Hindi dan Lautan Pasifik dengan batas selatannya pantai benua Antartika. Sementara pembahagian batas lautan oleh Pertubuhan Hidrografi Antarabangsa, Lautan Selatan adalah bermula dari pantai benua Antartika sampai batas 60 derajat Lintang Selatan.

Lautan meliputi 71% permukaan bumi, dengan luas sekitar 361 juta kilometer persegi, isi lautan sekitar 1370 juta kilometer padu, dengan kedalaman rata-rata 3790 meter. (Perhitungan tersebut tidak termasuk laut yang tak berhubungan dengan lautan, seperti Laut Kaspia).

## Lautan global bumi

### Pembahagian lautan

Walaupun umumnya digambarkan sebagai beberapa lautan yang terpisah, jasad air garam global yang saling berkaitan kadang-kadang disebut sebagai Lautan Dunia atau lautan global. Konsep perairan yang bersambungan dengan pertukaran bebas di antara bahagian jasadnya sangat penting bagi oseanografi.

Bahagian-bahagian lautan utama – disenaraikan di bawah mengikut urutan luas dan isi padu – ditentukan sebahagiannya oleh benua, pelbagai kepulauan, dan kriteria lain.

Lautan dibingkai oleh jasad air yang lebih kecil dan bersebelahan laut, selat, teluk.

## Lihat juga

* Air
* Geografi

## Rujukan
Ryamizard Ryacudu

Jeneral TNI **Ryamizard Ryacudu** adalah seorang bekas Ketua Tentera Nasional Indonesia Angkatan Darat (2002-2005). Selain daripada itu, ia juga bekas menteri pertahanan Kabinet Kerja Indonesia di bawah Presiden Joko Widodo dan Naib Presiden Jusuf Kalla sejak 27 Oktober 2014 sehingga 20 Oktober 2019 dan digantikan oleh Prabowo Subianto.
 
Prajurit pejuang kelahiran Palembang, 21 April 1950, ini selain sangat cermat apabila berbicara mengenai soal politik, juga dikenali taat menjalankan ibadah agama. Sejak masa muda, ia bercita-cita dan bertekad menjadi prajurit yang baik, profesional dan bertakwa.

Ryamizard Ryacudu lahir dan dibesarkan dalam keluarga tentera. Ayahnya yang bernama Ryacudu (almarhum), adalah seorang brigadir jenderal TNI purnawirawan yang ketika berdinas aktif dikenal sebagai seorang yang mengagumi dan kepercayaan Presiden Soekarno. 
 
Keluarga ini juga dikenal sangat menekankan pentingnya pendidikan agama. Maka ketika kecil, Ryamizard dijuluki “Si Hadist” karena kepandaiannya menghafal sejumlah hadis Rasulullah. Panggilannya meningkat lagi menjadi  “Pak Kiai” saat ia menjadi taruna militer. 

Ia memang taat menjalankan ibadah agama, shalat lima waktu dan puasa sunnah Senin-Kamis. Ketika menjabat Pangdam V Brawijaya pun, dengan pangkat Jenderal bintang dua, dia sering mengikuti berbagai macam kajian keagamaan termasuk tasawuf dan tarekat dengan berpegang pada Al-Qur’an dan hadist Rasul. 
  
Dalam menjalankan tugas, ia selalu berupaya mendekatkan diri kepada Tuhan. Hal itu didorong keinginannya menjadi prajurit yang baik, profesional dan bertakwa. 

Ia pun telah menjadi seorang prajurit sejati yang profesional, sesuai keinginan sang ayah. Komitmen profesionalisme militer itu pernah ditunjukkannya bersama rekan-rekan seangkatannya lulusan AMN 1973, dalam buku “Indonesia Baru dan Tantangan TNI, Pemikiran Masa Depan.”  Buku itu antara lain bicara soal doktrin Dwifungsi ABRI yang telah lama melekat di pentas perpolitikan nasional. Inti sari isi buku itu adalah menganjurkan agar tentera kembali ke tugas profesionalnya sebagai militer.
Rizal Nurdin

Gabenor Sumatera Utara Mayjen TNI (Purn) Tengku Rizal Nurdin, meninggal dalam kemalangan kapal terbang Mandala Airline di Medan, Isnin 5 September 2005, sekitar pukul 10.06 WIB. Beliau yang dilahirkan di Bukit Tinggi, 21 Februari 1948, merancang untuk kembali ke Jakarta untuk menghadiri perjumpaan para Gabenor dengan Presiden Susilo Bambang Yudhoyono. 
 
Kecelakaan nahas itu juga mengorbankan dua anggota Dewan Perwakilan Daerah (DPD) asal SUMUT, yaitu Abdul Halim Harahap dan Raja Inal Siregar yang juga mantan Gabenor Sumatera Utara (1988-1998) dan lebih kurang 100 penumpang, anak kapal dan warga di sekitar lokasi kejadian.

Tengku Rizal Nurdin meninggalkan seorang isteri, NR Siti Maryam, dan dua puteri, Tengku Armilla Madiana dan Tengku Arisma Mellina. Setelah jenazahnya dikenal pasti, dia dikebumikan di Gabenoran, Jalan Diponegoro, Medan. Dan dimakamkan di perkuburan Mesjid Raya Medan, Selasa 6 September 2005.
 
Anak kedua dari pasangan H Tengku Nurdin dan Hj Rafiah, itu menjawat jawatan Panglima Daerah Militer I Bukit Barisan dengan pangkat Mayor Jenderal sebelum menjawat Gabenor Sumatera Utara, selama dua penggal. Penggal pertama menjadi Gabenor Sumatera Utara, dia  terpilih 15 Jun 1998 sampai [2003[]. Kemudian terpilih lagi untuk penggal kedua pada 24 March 2003, dan dilantik [15 Jun 2003, seyogyanya baru berakhir 15 Jun 2008. 
 
Dia tergolong sebagai Gabenor yang ramah, hampir tidak pernah mengelak jika ditanya wartawan. Dia juga selalu berusaha untuk tidak marah.
Raja Inal Siregar

**Raja Inal Siregar** (5 Mac 1938-5 September 2005), adalah anggota Dewan Perwakilan Daerah (DPD) Sumatera Utara dilahirkan di Medan, meninggal dunia dalam kecelakaan kapal terbang Mandala di Medan. Beliau pernah menjawat jawatan Gabenor Sumatera Utara (1988-1998). Beliau meninggal dunia bersama dengan penggantinya iaitu Rizal Nurdin, dan anggota-anggota DPD asal Sumatera Utara lainnya iaitu Abdul Halim Harahap.
 
Kecelakaan nahas itu juga menyebabkan lebih 100 orang penumpang, anak kapal dan penduduk di sekitar lokasi kejadian terkorban. Pesawat jenis Boeing 737-200 produksi tahun 1981 bernombor penerbangan RI-091 yang membawa 94 penumpang dan lima anak kapal tersebut jatuh dan meletup di Jalan Jamin Ginting, kawasan Padang Bulan, Kota Medan, Sumatera Utara (Sumut), sesaat setelah berlepas landas dari Lapangan Terbang Polonia pukul 10.06 WIB. Pesawat itu dijangkakan akan bertolak ke Jakarta melalui Padang.
Kebudayaan Indonesia

**Kebudayaan Indonesia** secara sempit dapat ditakrifkan sebagai seluruh kebudayaan Indonesia yang telah ada sebelum terbentuknya negara Indonesia pada tahun 1945. Seluruh kebudayaan tempatan yang berasal daripada kebudayaan beraneka ragam suku-suku kaum di Indonesia adalah merupakan bahagian-bahagian kebudayaan Indonesia yang penting.

Kerajaan-kerajaan yang bernafaskan agama Hindu dan Buddha sempat mendominasi Nusantara pada abad ke-5 ditandai dengan berdirinya kerajaan tertua di Nusantara, Kutai sampai ke penghujung abad ke-15.

Kebudayaan Cina masuk dan mempengaruhi kebudayaan Indonesia kerana interaksi perdagangan yang intensif antara pedagang-pedagang Cina dan Nusantara (Sriwijaya). Selain itu, banyak pula yang masuk bersama perantau-perantau Cina yang datang dari daerah selatan China dan menetap di Nusantara. Mereka menetap dan mengahwini penduduk tempatan  menghasilkan perpaduan kebudayaan Cina dan tempatan yang unik. Kebudayaan seperti inilah yang kemudian menjadi salah satu akar daripada kebudayaan tempatan moden di Indonesia seperti  kebudayaan Betawi.

Kebudayaan Arab masuk bersama penyebaran agama Islam oleh pedagang-pedagang Arab yang singgah di Nusantara dalam perjalanan mereka menuju negara China.

## Bangunan Rumah Tersuai
### Sumatra
# Rumoh Aceh (Aceh)
# Bolon (Sumut)
# Omo Hada (Nias)
# Rumah Gadang (Sumbar)
# Uma Mentawai (Mentawai)
# Selaso Jatuh Kembar (Riau)
# Bubungan 5 (Bengkulu)
# Rumah Larik (Kerinci)
# Rumah Panggung Kajang Lako (Jambi)
# Belah Bubung (Kepri)
# Rumah Limas (Palembang)
# Rumah Rakit (Bangka)
# Nuwo Sesat (Lampung)

### Jawa
# Rumah Baduy (Banten)
# Rumah Gudang Betawi (DKI Jakarta)
# Kasepuhan (Cirebon)
# Julang Ngapak (Jabar)
# Joglo (Jawa Tengah)
# Bangsal Kencono (Jogja)
# Omah Osing (Jatim)

### Kalimantan
# Rumah Radakng (Kalbar)
# Rumah Adat Baluk (Bengkayang)
# Rumah Betang (Kalteng)
# Rumah Lamin (Kaltim)
# Rumah Baanjung (Kalsel)
# Rumah Baloy (Kaltara)
# Rumah Adat Bulungan (Bulungan)
### Nusa Tenggara
# Gapura Candi Bentar (Bali)
# Bale Lumbung (Lombok)
# Dalam Loka (Sumbawa)
# Musalaki (Ende)
# Ume Kbubuk (Timor Tengah Utara)
# Uma Lulik (Belu)
### Sulawesi
# Rumah Bugis (Sulsel)
# Tongkonan (Toraja)
# Balla Lompoa (Makassar)
# Rumah Boyang (Sulbar)
# Souraja (Sulteng)
# Tambi (Poso)
# Dulohupa (Gorontalo)
# Walewangko (Sulut)
### Maluku hingga Papua
# Baileo (Maluku)
# Sasadu (Malut)
# Rumah Kaki 1000 (Papua Barat)
# Emawa (Nabire)
# Honai (Papua Pegunungan dan Papua)

## Pautan luar

* Portal Budaya Tradisional Indonesia
Jata Negara Uthmaniyah

Setiap sultan Empayar Uthmaniyah mempunyai monogramnya yang tersendiri yang dipanggil tughra yang berfungsi sebagai jata atau lambang negara. Jata negara yang moden diinspirasikan oleh jata negara milik kuasa Eropah seperti Jata Negara British dicipta pada kurun ke-19. Bentuk terakhir jata negara Uthmaniyah dipersetujui oleh Sultan Abdul Hamid II pada 17 April 1882. Ia juga termasuk dua bendera: bendera Anatolia dan eyalet-eyalet Asia yang lain yang mempunyai sebuah bulan sabit dan bintang dengan asas berwarna merah dan bendera Rumelia yang mempunyai tiga buah bulan sabit dengan asas berwarna hijau.

Sesetengah elemen grafik jata negara Uthmaniyah seperti bujur ditengahnya serta bulan sabit terbaliknya dan bintang adalah diedit semula di dalam jata negara Republik Turki yang ada sekarang.

## Lihat juga
* Lambang Turki
* Bendera Islamik

## Nota dan rujukan
Nawawi Mat Awin

Dr **Nawawi bin Mat Awin** ialah seorang ahli politik di Malaysia. Beliau ialah Ahli Parlimen Malaysia bagi Tambun pada 1990 hingga 1995. Beliau juga merupakan Ahli Dewan Negara dari 1988 hingga 1991. Dalam pada itu, beliau telah dilantik sebagai pengerusi Majlis Amanah Rakyat (MARA) ke-9 dari November 1978 hingga Oktober 1982. Pada 1982 hingga 1993, beliau dipilih sebagai Presiden Dewan Perniagaan dan Perindustrian Kebangsaan Malaysia, mewakili Dewan Perniagaan Melayu Malaysia.

## Rujukan
Tamrin Abdul Ghafar

Dato' **Mohd Tamrin bin** **Abdul Ghafar** adalah ahli politik Malaysia berketurunan Melayu yang pernah menjadi Ahli Parlimen kawasan Batu Berendam, Melaka dari tahun 1986 hingga 1995. Beliau juga pernah menjadi Pengerusi MARA dari tahun 1991 hingga 1993. 

Beliau turut bersama menubuhkan Angkatan Amanah Merdeka dengan Tan Sri Tengku Razaleigh Hamzah, Tan Sri Abdul Kadir Sheikh Fadzir, Datuk Zaid Ibrahim, Datuk Seri Ong Tee Keat, Datuk S. Subramaniam, Datuk Seri Wilfred Bumburing, Datuk Seri Bujang Ulis, Datuk Mazlan Harun dan Datuk Seri Daniel Tajem.

Pada 12 Ogos 2012, beliau secara rasminya menyertai PAS. Bekas MP Umno yang sering kelihatan di program anjuran PAS berkata, beliau membuat keputusan tersebut selepas memikirkan perkara itu untuk sekian lama.

## Latar Belakang

Beliau merupakan anak kedua daripada 11 orang adik beradik kepada bekas Timbalan Perdana Menteri Malaysia, Tun Abdul Ghafar Baba. Ibunya Toh Puan Asmah binti Alang. Adiknya Sally Ghafar @ Salmah Abdul Ghafar. Beliau bersekolah di Sekolah Dato' Abdul Razak, Tanjung Malim, Perak (1963-1966).

## Politik
### Di dalam UMNO
Beliau pernah menjadi Exco Pergerakan Pemuda UMNO di zaman Datuk Seri Anwar Ibrahim menjadi Ketua pergerakan itu.

Beliau pernah bertanding dan menang menjadi Ahli Parlimen kawasan Batu Berendam, Melaka selama dua penggal berturut-turut iaitu dari 1986 hingga 1995 (Pilihan raya umum 1986 dan 1990)

Ketika  kempen Pilihan raya kecil Hulu Selangor 2010 di Bandar Sungai Buaya beliau turut bersama Datuk Seri Anwar Ibrahim di atas pentas. Perkara ini agak menghairankan kerana Anwar pernah ‘ membungkus' bapanya dari jawatan Timbalan Presiden UMNO pada tahun 1993.  Anak saudaranya, Muhammad Zahid Md. Arip mendesak agar UMNO memecatnya kerana khianat kepada parti.

Pada 23 April 2012, Tamrin yang berucap bersama Datuk Seri Anwar Ibrahim menegaskan beliau masih lagi ahli UMNO dan menyokong Perhimpunan Bersih 2012. 
### Di dalam PAS
Akhirnya 12 Ogos 2012 beliau secara rasminya menyertai PAS  dalam satu majlis yang diadakan di markas PAS. Bekas MP Umno yang sering kelihatan di program anjuran PAS berkata, beliau membuat keputusan tersebut selepas memikirkan perkara itu untuk sekian lama. Beliau berkata, beliau kini bersedia "mewakafkan masa dan batang tubuhnya" untuk perjuangan PAS.

## Pengerusi MARA
Dato' Tamrin pernah menjadi pengerusi MARA  dari 15 Januari 1991 hingga 12 Januari 1993.

## Isu dan kontroversi

### Dakwaan menculik adik sebapa
Pada 9 Januari 2003, bekas isteri bapanya, Toh Puan Dayang Heryati membuat dakwaan di dalam permohonan habeas corpus  difailkan di mahkamah melalui peguam Karpal Singh mendakwa beliau menculik anaknya Kartika Sri, 6 tahun dan mengeluarkan kata-kata kesat dan memukulnya semasa berlakunya pertengkaran.

## Rujukan
Othman bin Abdul

Dato' Wira **Othman bin Abdul** (lahir 7 Julai 1953) merupakan seorang tokoh korporat dan politik Malaysia. Beliau ialah Ahli Parlimen Malaysia untuk kawasan Pendang, Kedah. Beliau memegang kerusi tersebut dari tahun 1986 hingga 1999, dari tahun 2002 hingga 2004, dan sekali lagi dari tahun 2013 hingga 2018. Beliau adalah ahli Pertubuhan Kebangsaan Melayu Bersatu (UMNO) dalam gabungan Barisan Nasional.

Othman dilantik sebagai pengarah bukan eksekutif Bebas untuk KSK Group Berhad (sebelum ini dikenali sebagai Kurnia Asia Bhd) pada 13 April 2004. Beliau juga merupakan Pengerusi Jawatankuasa Pencalonan dan Ganjaran dan beliau juga dilantik sebagai salah seorang ahli Jawatankuasa Audit.

## Pendidikan
Othman ialah bekas pelajar dari Universiti Kebangsaan Malaysia. Beliau belajar sains, memperoleh ijazah dalam sosiologi. Selepas menamatkan pengajian pada tahun 1978, beliau bekerja sebagai pegawai di Lembaga Perancang Keluarga dan Perbadanan Pembangunan Negeri Kedah. Dari 1980 hingga 1983, beliau adalah Penolong Pegawai Daerah Pendang.

## Kerjaya politik
Othman terpilih ke Parlimen pada pilihan raya 1986, untuk pendudukan Pendang, Kedah, mengalahkan Phahrolrazi Zawawi dari Parti Islam Se-Malaysia (PAS) dengan 900 undi. Beliau memegang kerusi itu selama tiga penggal, sebelum kalah pada pilihan raya 1999 kepada pemimpin PAS Fadzil Mohd Noor. Pada ketika pilihan raya 1999 Othman berkhidmat sebagai setiausaha parlimen kepada Perdana Menteri Mahathir Mohamad.

Apabila Fadzil Noor meninggal dunia pada tahun 2002, Othman berdiri sebagai calon Barisan Nasional dalam profil tinggi dan pilihan raya kecil yang rapat. Beliau memenangi kerusi beliau, mengalahkan Mohd Hayati Othman dari PAS dengan 283 undi. Walau bagaimanapun, beliau digantikan sebagai calon Barisan Nasional untuk pilihan raya umum 2004, dan gabungan itu kehilangan tempat duduk kepada PAS.

Othman kembali sebagai calon Barisan Nasional bagi Pendang pada pilihan raya 2013. PAS telah memegang kerusi itu sejak 2004, tetapi telah memutuskan untuk menggantikan anggota penyandangnya dengan timbalan presiden berprofil tinggi, Mohamad Sabu. Di tengah balingan ke Barisan Nasional di seluruh negeri Kedah, Othman memenangi kerusi itu dengan 2,638 undi, kembali ke Parlimen untuk tempoh berturut-turut tidak berturut-turut di pejabatnya.

## Keputusan Pilihan Raya
### Parlimen

## Koperasi Islah Malaysia Berhad
Othman juga merupakan Pengerusi KIMB (Koperasi Islah Malaysia Berhad) selama empat tahun berturut-turut. Beliau juga bertindak sebagai Jawatankuasa Audit institusi untuk KIMB sehingga Jun 2008. Beliau kini digantikan dengan Dr Haji Ahmad Zainuddin Bin Abdullah.

## Rujukan